સાઉથ મુંબઈમાં રાજ્યના અને દેશના કેટલાય મહત્વના લોકો રહે છે તેમ જ દેશવિદેશની મહત્વની વ્યક્તિઓ અને પર્યટકોની અવર-જવર અહીં હોવાથી રોડની સાફ-સફાઈ કરી એને ચકચકિત રાખવા માટે સુધરાઈએ સ્વામી સમર્થ સામાજિક સંસ્થાના ૫૦ સ્વયંસેવકોની ફોજ તૈયાર કરી છે. ત્રણ મહિનાથી આ ફોજ કામ પણ કરી રહી હોવાથી સંસ્થાને આપવાની થતી રકમ અને આ સંબંધી ટેન્ડરિંગના નિયમો હળવા કરીને એને વધુ સમય આ કામ કરવા દેવાની મંજૂરી આપવાનો પ્રસ્તાવ સુધરાઈની સ્ટૅન્ડિંગ કમિટીએ રાખ્યો છે.